Video: Dis ŉ yslike hap!Skermskoot uit die video Walvishaaie is die grootste vis in die wêreld (egte walvisse, wat groter is, is soogdiere) en kan tot 15 m lank word en 30 ton weeg. Hulle swem naby aan die oppervlak van die water en wanneer hulle ŉ happie wil vat, kan hulle in ŉ regop posisie bly hang. ŉ Video wat baie gewild is op sosiale media wys hoe ŉ walvishaai dosyne visse in een hap afsluk. Die video is reeds in Augustus deur Steve Stewart-Williams op Twitter gedeel, maar is onlangs weer deur Fascinating gedeel en is gou meer as 11 miljoen keer gekyk. “ŉ Walvishaai het ŉ vinnige happie,” lui die beskrywing by die video. “Dis net ŉ happie? Hoe lyk aandete?” wil een kyker weet. “Dis ŉ onderwater-mega-stofsuifsuier!” skryf nog iemand. Die walvishaai kom wêreldwyd in tropiese en subtropiese water voorkom. Hulle kom ook seisoenaal aan die ooskus van Suider-Afrika voor en word deur die IUBN as ‘n kwesbare spesie geklassifiseer. Die haai het wit kolle en lyne op die boonste gedeelte van sy liggaam. Dit swem met ‘n oop bek en filtreer die water om plankton, klein vissies en inkvisse te onttrek. Die vis kom in die oop see voor en is skadeloos. A whale shark has a quick snackpic.twitter.com/t9kahZe9kG — Fascinating (@fasc1nate) November 14, 2022